b"\n_START_ARTICLE_\nSlovenska popevka 1978\n_START_PARAGRAPH_\nSlovenska popevka 1978 je potekala od 5. do 7. oktobra v celjski dvorani Golovec pod imenom Dnevi slovenske zabavne glasbe \xe2\x80\x93 Celje '78.\n_START_SECTION_\nPotek festivala\n_START_PARAGRAPH_\nPrvi ve\xc4\x8der je bil posve\xc4\x8den retrospektivi najlep\xc5\xa1ih slovenskih pesmi, s katero so proslavili 50 let Radia Ljubljana in 20 let Televizije Ljubljana: Ti si mi vse (Meri Avsenak), Gledal tvoje sem o\xc4\x8di sanjave (Strune), Sr\xc4\x8dek dela tika taka (Moni Kova\xc4\x8di\xc4\x8d & Ivo Mojzer), Mandolina (Braco Koren), Zemlja ple\xc5\xa1e (Nino Robi\xc4\x8d), Ne pri\xc5\xbeigaj lu\xc4\x8di v temi, Lastovke (Elda Viler), Poletna no\xc4\x8d, Samo za naju dva (Marjana Der\xc5\xbeaj), Presene\xc4\x8denja, Dan ljubezni (Pepel in kri), Tam, kjer sem doma, Leti, leti lastovka (Edvin Fliser), Mini maksi (Alenka Pinteri\xc4\x8d), Trideset let (Oto Pestner), Ljubljanski zvon (Branka Kraner), \xc5\xa0tajerc (New Swing Quartet) in Uspavanka za mrtve vagabunde (Majda Sepe). Ve\xc4\x8der je vodil Vili Vodopivec._NEWLINE_Drugi ve\xc4\x8der je bil ve\xc4\x8der \xc5\xa1ansonov, na katerem se je predstavilo 12 novih \xc5\xa1ansonov. Povezoval ga je Sandi \xc4\x8colnik._NEWLINE_Tako prvi kot drugi ve\xc4\x8der se je v drugem delu programa predstavilo 10 novih popevk, ki jih je predstavljala radijska in televizijska napovedovalka Milanka Bavcon._NEWLINE_Zadnji ve\xc4\x8der je bil veliki finale, razglasitev nagrajencev in izvajanje vseh nagrajenih skladb. Na zaklju\xc4\x8dni ve\xc4\x8der se je prireditev zaradi pred\xc4\x8dasnega podrtja monta\xc5\xbenih stolpov z reflektorji ljubljanske televizije, kar je onemogo\xc4\x8dilo pravo\xc4\x8dasen televizijski prenos, pri\xc4\x8dela z zamudo, radijski prenos pa je bil v celoti odpovedan."